AFRIKAANSE OPSOMMING: Die inhoud van hierdie tesis behels die navorsmg, ontwerp, implementering, en suksesvolle toetsing van 'n prototipe kameraprobe wat dit moontlik maak om die binnewand van boorgate in harde rots te besigtig. Beelde van die rotskern vergemaklik die taak van myngeoloë wat die rotslae, waardeur die boorgat strek, moet opteken. Die stelsel behels 'n wyehoek bollens wat op 'n CMOS digitale sensor gemonteer is. Die data gewerf vir die vorming van die beeld word deur 'n FPGA ingelees en verwerk, waarna dit op 'n verwyderbare SD flits geheuekaart gestoor word. Die bogenoemde komponente word alles binne 'n waterdigte Perspexbuis monteer. Gebruikerspesifieke sagteware vir persoonlik rekenaars word gebruik om die data te verwerk en sodoende strookbeelde van die binnewand van die boorgat te vorm. Met gebruik van wiskundige korrelasie word hierdie beelde aan mekaar gelas om 'n virtuele kern te vorm, wat 'n voorstelling is van die rots binne die boorgat. Die probe bevat self krag en ligbronne, wat toelaat dat dit maklik bruikbaar is sonder enige eksterne bedrading. Toekomstige hersienings van die ontwerp sal verbeterde data geheue, beeldgehalte en beligting kan bewerkstellig.